laion/Wikipedia-Exotic huggingface dataset:
হরিপুর থানা

হরিপুর থানা বাংলাদেশের ঠাকুরগাঁও জেলার অন্তর্গত হরিপুর উপজেলার একটি থানা। ১৯১৪ খ্রিস্টাব্দে হরিপুর থানা প্রতিষ্ঠা লাভ করে। হরিপুর উপজেলার ৬টি ইউনিয়নের প্রশাসনিক কার্যক্রম হরিপুর থানার অধীন। ইউনিয়নসমূহ: ১নং গেদুড়া ২নং আমগাঁও ৩নং বকুয়া ৪নং ডাঙ্গীপাড়া ৫নং হরিপুর ৬নং ভাতুরিয়া হরিপুর উপজেলা ঠাকুরগাঁও জেলা "হরিপুর উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ১৫ এপ্রিল ২০২৩।  "হরিপুর উপজেলা - ইউনিয়নসমূহ"। haripur.thakurgaon.gov.bd। জাতীয় তথ্য বাতায়ন। ১৮ মার্চ ২০২২ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০২৩।
বিশ্ব শিল্পকলা দিবস

বিশ্ব শিল্পকলা দিবস হল সৃজনশীল শিল্পকর্ম এবং চারুকলার উপর একটি আন্তর্জাতিক উদযাপন যা প্রতি বছর ১৫ ই এপ্রিল বিশ্বজুড়ে পালিত হয়। এটি  বিশ্বব্যাপী সৃজনশীল শিল্পকর্মের ক্রিয়াকলাপের সচেতনতা প্রচারের জন্য ইন্টারন্যাশনাল অ্যাসোসিয়েশন অফ আর্ট (IAA) দ্বারা ঘোষিত হয়েছিল। মেক্সিকোর গুয়াদালাজারা শহরে ২০১২ খ্রিস্টাব্দে প্রথম 'ইন্টারন্যাশনাল অ্যাসোসিয়েশন অফ আর্ট'-এর ১৭ তম সাধারণ অধিবেশনে ১৫ ই এপ্রিল তারিখটিকে বিশ্ব শিল্পকলা দিবস হিসাবে ঘোষণা করার জন্য একটি প্রস্তাব উত্থাপিত করা হয়। প্রস্তাবনাটি আসে তুর্কির শিল্পী বেদরি বায়কাম-এর কাছ থেকে। মেক্সিকোর মারিয়া বুরিলো ভেলাসকো, ফ্রান্সের অ্যান পাউর্নি, চীনের লিউ দাওয়েই, সাইপ্রাসের ক্রিস্টোস সিমেওনাইডস, সুইডেনের অ্যান্ডারস লিডেন, জাপানের কান ইরি, স্লোভাকিয়ার পাভেল ক্রাল, মরিশাসের দেব চোরামুন এবং নরওয়ের হিলডে রোগনস্কোগ প্রমুখেরা সম্মতি পোষণ করেন এবং সাধারণ পরিষদে সর্বসম্মতিক্রমে প্রস্তাবটি গৃহীত হয়। প্রসঙ্গত উল্লেখ্য এই যে, ইতালীয় রেনেসাঁসের কালজয়ী চিত্রশিল্পী লিওনার্দো দ্য ভিঞ্চির জন্মদিন হল ১৫ এপ্রিল। মহান এই শিল্পী বিশ্বশান্তি , মতপ্রকাশের স্বাধীনতা , সহনশীলতা , ভ্রাতৃত্ব এবং বহুসংস্কৃতির পাশাপাশি অন্যান্য ক্ষেত্রে শিল্পের গুরুত্বের অবদানে দৃষ্টান্ত রেখে গেছেন। তাকে যথোপযুক্ত সম্মান জানাতেই ১৫ ই এপ্রিল তারিখটি বেছে নেওয়া হয়েছিল। ২০১৯ খ্রিস্টাব্দে ইউনেস্কোর ৪০ তম অধিবেশনে শৈল্পিক সৃষ্টি এবং সমাজের মধ্যে সংযোগগুলিকে শক্তিশালী করতে , শৈল্পিক অভিব্যক্তির বৈচিত্র্য সম্পর্কে বৃহত্তর সচেতনতাকে উৎসাহিত করতে এবং শাশ্বত তথা চিরন্তন উন্নয়নে শিল্পীদের অবদান তুলে ধরার উদ্দেশ্যে প্রতি বছর ১৫ এপ্রিল বিশ্ব শিল্পকলা দিবস উদযাপনের কথা বলা হয়। ২০১২ খ্রিস্টাব্দের ১৫ এপ্রিল প্রথম বিশ্ব শিল্পকলা দিবস হিসাবে পালিত হয়। 'ইন্টারন্যাশনাল অ্যাসোসিয়েশন অফ আর্ট' (IAA)-এর জাতীয় কমিটি এবং ফ্রান্স, সুইডেন, স্লোভাকিয়া, দক্ষিণ আফ্রিকা, সাইপ্রাস এবং ভেনিজুয়েলা সহ বিভিন্ন দেশের ১৫০ জন শিল্পীর নানা ইভেন্টে উদযাপিত হয়। "Why World Art Day?"। International Association of Art। ডিসেম্বর ২৫, ২০১৩ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gerry La Roux (এপ্রিল ৭, ২০১৩)। "Celebrating art and creativity on World Art Day"। New Zealand: Science Lens। সংগ্রহের তারিখ ফেব্রুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "World Art Day to be celebrated April 15"। Hürriyet Daily News। Istanbul। এপ্রিল ১১, ২০১২। সংগ্রহের তারিখ ফেব্রুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Día Mundial del Arte se celebra este sábado en Caracas"। Caracas: El Universal। এপ্রিল ১২, ২০১২। সংগ্রহের তারিখ ফেব্রুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "World Art Day" (ইংরাজী ভাষায়)। সংগ্রহের তারিখ ২০২৩-০৪-১৫। উদ্ধৃতি শৈলী রক্ষণাবেক্ষণ: অচেনা ভাষা (link)
দারুশ শিফা

দারুশ শিফা অথবা দার-উল-শিফা হল ভারতের হায়দ্রাবাদের পুরাতন শহরের একটি বিশেষ অংশ, যা ১৬ শতকের হাসপাতালের নামানুসারে প্রসিদ্ধ হয়েছে। শহরটি ৪০০ বছরের আগে ১৫৯১ সালে হায়দারাবাদ শহরের প্রতিষ্ঠাতা মোহাম্মদ কুলি শাহ কর্তৃক প্রতিষ্ঠিত হয়েছিল। বর্তমান এটি শিয়া মুসলমানদের একটি বৃহৎ আবাস্থল। এখানকার বেশিরভাগ পরিবারের সদস্যরা বিদেশে স্থায়ীভাবে বসবাস করছে, যাদের রেমিটেন্স এখানকার জীবনযাত্রার মান বৃদ্ধি করেছে। আরবী, উর্দু, তুর্কি ও ফার্সি ভাষা থেকে এ নামটি প্রাপ্ত হয়েছে।দার আল-শিফার অর্থ হলো "স্বাস্থ্যঘর" অর্থাৎ হাসপাতাল। স্থানটির নাম এ কারণে নেওয়া হয়েছে যে, প্রাথমিকভাবে এলাকাটি হাসপাতালের জন্য জনপ্রিয় ছিল। দার-উল-শিফা হাসপাতাল, চারমিনার মসজিদ ও সুবিশাল মক্কা মসজিদ একই সময়ে নির্মিত হয়েছে। ভৌগলিকভাবে দারুশ শিফা হায়দ্রাবাদ শহরের দক্ষিণ দিকে মুসি নদীর তীরে অবস্থিত এবং স্থানটি চারমিনার বিধানসভা কেন্দ্রের অধীনে অবস্থিত। দার উল শিফা ঐতিহাসিকভাবে হায়দ্রাবাদের প্রাচীন শহুরে এলাকার একটি এবং বর্তমান তা হায়দ্রাবাদের পুরাতন শহরের অংশ। ৪০০ বছর আগে সুলতান মোহাম্মদ কুলি কুতুব শাহ কর্তৃক নির্মিত হাসপাতালের জন্য এলাকাটি এই নাম পেয়েছে। পরবর্তীতে, নিজামদের শাসনামলে, অপর্যাপ্ত স্থানের কারণে হাসপাতালটিকে অন্য ভবনে স্থানান্তরিত করা হয় এবং পুরাতন ভবনটিকে আলাওয়া ই-সারতুক নামে একটি হোসেনিয়ায় রূপান্তর করা হয়। আলম সারতুকের[প্রয়োজনীয় সংজ্ঞা] অংশ দিয়ে তৈরি, স্পাইক সহ একটি ধাতব হেডগিয়ার, যা চতুর্থ শিয়া ইমাম আলী ইবনে আলী ইবনে হোসাইন জয়নুল আবিদীন মহিলাদের সাথে ইয়াজিদের বাহিনী দ্বারা বন্দী হয়ে এখানেই ছিলেন। সারা বছর যে কোনো সময় এই হোসেনিয়ায় যাওয়া যায়। বর্তমানে এই ভবনটি নিজাম'স চ্যারিটেবল ট্রাস্টের অধীনে রয়েছে। দার-উ-শিফা টিএসআরটিসি এর বাস এর মাধ্যমে বাইরের দুনিয়ার সাথে সংযুক্ত। সমস্ত আরটিসি বাস যা দার-উল-শিফা হয়ে চারমিনারের দিকে যায়। নিকটতম হায়দ্রাবাদ এমএমটিএস ট্রেন স্টেশন দবিরপুরায়। "Dar-ul-Shifa, place that holds Hyderabad's sporting memories"।  Akbar, Syed (আগস্ট ২৩, ২০১৭)। "Hyderabads first full fledged hospital liies on death bed"। Times of India। সংগ্রহের তারিখ ডিসেম্বর ১৪, ২০২০।
বিজয়কুমার বৈশক

বিজয়কুমার বৈশক (জন্ম ৩১ জানুয়ারি ১৯৯৭) একজন ভারতীয় ক্রিকেটার। ২০২০-২১ বিজয় হাজারে ট্রফিতে কর্ণাটকের হয়ে ২৪ ফেব্রুয়ারি ২০২১-এ তিনি তার লিস্ট এ ক্রিকেটে অভিষেক করেছিলেন। ২০২১-২২ সৈয়দ মুশতাক আলী ট্রফিতে কর্ণাটকের হয়ে ৫ নভেম্বর ২০২১-এ তার টি-টোয়েন্টি অভিষেক হয়। তিনি ২০২১-২২ রঞ্জি ট্রফিতে কর্ণাটকের হয়ে ১৭ ফেব্রুয়ারি ২০২২-এ প্রথম-শ্রেণীর ক্রিকেটে অভিষেক করেন। ৭ এপ্রিল ২০২৩-এ, রয়্যাল চ্যালেঞ্জার্স ব্যাঙ্গালোর ২০২৩ ইন্ডিয়ান প্রিমিয়ার লিগের জন্য রজত পতিদারের বদলি হিসেবে বৈশক বিজয় কুমারকে চুক্তিবদ্ধ করে। ১৫ এপ্রিল ২০২৩-এ, তিনি ২০২৩ ইন্ডিয়ান প্রিমিয়ার লিগে দিল্লি ক্যাপিটালসের বিরুদ্ধে আইপিএল অভিষেক করেন। "Vijaykumar Vyshak"। ESPN Cricinfo। সংগ্রহের তারিখ ২৪ ফেব্রুয়ারি ২০২১।  "Elite, Group C, Bengaluru, Feb 24 2021, Vijay Hazare Trophy"। ESPN Cricinfo। সংগ্রহের তারিখ ২৪ ফেব্রুয়ারি ২০২১।  "Elite, Group B, Guwahati, Nov 6 2021, Syed Mushtaq Ali Trophy"। ESPN Cricinfo। সংগ্রহের তারিখ ৫ নভেম্বর ২০২১।  "Elite, Group C, Chennai, Feb 17 - 20 2022, Ranji Trophy"। ESPN Cricinfo। সংগ্রহের তারিখ ১৭ ফেব্রুয়ারি ২০২২।  Sportstar, Team (৭ এপ্রিল ২০২৩)। "IPL 2023: RCB signs Wayne Parnell, Vyshak Vijay Kumar as replacements for Reece Topley, Rajat Patidar"। Sportstar (ইংরেজি ভাষায়)। সংগ্রহের তারিখ ৭ এপ্রিল ২০২৩।  "RCB vs DC: Karnataka pacer Vyshak Vijaykumar makes IPL debut for Royal Challengers Bangalore"। India Today (ইংরেজি ভাষায়)। সংগ্রহের তারিখ ১৫ এপ্রিল ২০২৩।  ইএসপিএনক্রিকইনফোতে বিজয়কুমার বৈশক (ইংরেজি)
ড্যাফোডিল পলিটেকনিক ইনস্টিটিউট

ড্যাফোডিল পলিটেকনিক ইনস্টিটিউট বাংলাদেশের রাজধানী ঢাকায় অবস্থিত একটি বেসরকারি পলিটেকনিক ইনস্টিটিউট। এটির ক্যাম্পাস ধানমন্ডিতে অবস্থিত। বর্তমানে এখানে আটটি বিভাগ রয়েছে: সিভিল বিভাগ বৈদ্যুতিক বিভাগ কম্পিউটার বিজ্ঞান বিভাগ টেক্সটাইল বিভাগ পোশাক উৎপাদন বিভাগ টেলিযোগাযোগ বিভাগ স্থাপত্য ও আভ্যন্তরীণ নকশা বিভাগ গ্রাফিক ডিজাইন পলিটেকনিকটি ২০০৬ সালে বাংলাদেশ কারিগরি শিক্ষা বোর্ড এবং বাংলাদেশ সরকারের শিক্ষা মন্ত্রণালয়ের অনুমোদন নিয়ে প্রতিষ্ঠিত হয়। ঢাকায় ইনস্টিটিউটটির একাধিক ক্যাম্পাস রয়েছে। মূল ক্যাম্পাস এবং ১নং একাডেমিক ভবন ধানমন্ডিতে অবস্থিত এবং অন্য ক্যাম্পাসটি কলাবাগানে অবস্থিত। কম্পিউটার প্রকৌশল প্রযুক্তি বৈদ্যুতিক প্রকৌশল প্রযুক্তি পুরকৌশল প্রযুক্তি স্থাপত্য ও আভ্যন্তরীণ নকশা প্রযুক্তি টেক্সটাইল প্রকৌশল প্রযুক্তি গার্মেন্টস ডিজাইন এবং প্যাটার্ন তৈরির প্রযুক্তি টেলিযোগাযোগ প্রকৌশল প্রযুক্তি গ্রাফিক ডিজাইন প্রকৌশল প্রযুক্তি কলরব সাংস্কৃতিক ক্লাব কম্পিউটার ক্লাব ভাষা ক্লাব ডিপিআই অ্যালামনাই অ্যাসোসিয়েশন রক্তদান ক্লাব পর্যটন ক্লাব দ্য বিন ২০১৪ দ্বারা এক্সিলেন্স ইন বিজনেস লিডারশিপ পুরস্কার ইন্ডিয়ান ইনস্টিটিউট অফ টেকনোলজি, দিল্লি, ভারত দ্বারা শিক্ষা নেতৃত্ব পুরস্কার ২০১২ ব্রিটিশ কাউন্সিল কর্তৃক ২০১২ অসামান্য অংশীদার পুরস্কার দক্ষতা প্রতিযোগিতা আঞ্চলিক স্তরের পুরস্কার ২০১৬ ও ২০১৭
মহিপাল লোমরর

মহিপাল লোমরর (জন্ম ১৬ নভেম্বর ১৯৯৯) হলেন একজন ভারতীয় ক্রিকেটার যিনি ঘরোয়া ক্রিকেটে রাজস্থান এবং ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের হয়ে খেলেন। তিনি একজন অলরাউন্ডার যিনি বাঁহাতি ব্যাট করেন এবং ধীরগতির বাঁহাতি অর্থোডক্স বোলিং করেন। মহিপাল ৬ অক্টোবর ২০১৬ তারিখে ২০১৬-১৭ রঞ্জি ট্রফিতে রাজস্থানের হয়ে প্রথম-শ্রেণীর ক্রিকেটে অভিষেক করেন। তার অভিষেকের আগে, তাকে ২০১৬ অনূর্ধ্ব-১৯ ক্রিকেট বিশ্বকাপের জন্য ভারতের দলে রাখা হয়েছিল। ২০১৬-১৭ আন্তঃরাজ্য টি২০ প্রতিযোগিতায় ৩০ জানুয়ারী ২০১৭ তারিখে রাজস্থানের হয়ে তার টুয়েন্টি২০ ক্রিকেটে অভিষেক হয় ২৫ ফেব্রুয়ারী ২০১৭ তারিখে ২০১৬-১৭ বিজয় হাজারে ট্রফিতে রাজস্থানের হয়ে তার লিস্ট এ অভিষেক হয়। তিনি ২০১৭-১৮ রঞ্জি ট্রফিতে রাজস্থানের হয়ে ছয় ম্যাচে ১৩টি উইকেট নিয়ে মিলিতভাবে সেরা উইকেট শিকারী ছিলেন। ২০১৮ সালের জানুয়ারিতে, ২০১৮ আইপিএল নিলামে তাকে রাজস্থান রয়্যালস কিনেছিল। আগস্ট ২০১৯-এ, তাকে ২০১৯-২০ দুলীপ ট্রফির জন্য ইন্ডিয়া রেড দলের স্কোয়াডে নাম দেওয়া হয়েছিল। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগের নিলামে রয়্যাল চ্যালেঞ্জার্স ব্যাঙ্গালোর তাকে কিনে নেয়। "IPL 2020 - Devdutt Padikkal, Ruturaj Gaikwad in power-packed band of uncapped Indian batsmen"। ESPN Cricinfo। সংগ্রহের তারিখ ১০ সেপ্টেম্বর ২০২০।  "Mahipal Lomror"। ESPN Cricinfo। সংগ্রহের তারিখ ৬ অক্টোবর ২০১৬।  "Ranji Trophy, Group B: Rajasthan v Saurashtra at Vizianagaram, Oct 6-9, 2016"। ESPN Cricinfo। সংগ্রহের তারিখ ৬ অক্টোবর ২০১৬।  "Ishan Kishan to lead India at U19 World Cup"। ESPNCricinfo। সংগ্রহের তারিখ ২২ ডিসেম্বর ২০১৫।  "Inter State Twenty-20 Tournament, Central Zone: Madhya Pradesh v Rajasthan at Jaipur, Jan 30, 2017"। ESPN Cricinfo। সংগ্রহের তারিখ ৩০ জানুয়ারি ২০১৭।  "Vijay Hazare Trophy, Group C: Madhya Pradesh v Rajasthan at Chennai, Feb 25, 2017"। ESPN Cricinfo। সংগ্রহের তারিখ ২৫ ফেব্রুয়ারি ২০১৭।  "Ranji Trophy, 2017/18: Rajasthan batting and bowling averages"। ESPN Cricinfo। সংগ্রহের তারিখ ৩ এপ্রিল ২০১৮।  "List of sold and unsold players"। ESPN Cricinfo। সংগ্রহের তারিখ ২৭ জানুয়ারি ২০১৮।  "Shubman Gill, Priyank Panchal and Faiz Fazal to lead Duleep Trophy sides"। ESPN Cricinfo। সংগ্রহের তারিখ ৬ আগস্ট ২০১৯।  "Duleep Trophy 2019: Shubman Gill, Faiz Fazal and Priyank Panchal to lead as Indian domestic cricket season opens"। Cricket Country। সংগ্রহের তারিখ ৬ আগস্ট ২০১৯।  "IPL 2022 auction: The list of sold and unsold players"। ESPN Cricinfo। সংগ্রহের তারিখ ১৩ ফেব্রুয়ারি ২০২২।  ইএসপিএনক্রিকইনফোতে মহিপাল লোমরর (ইংরেজি)
আব্দুল কাইয়ুম (ইমাম)

আবদুল কাইয়ুম (আরবি: عَبْدُ الْقَيُّوم; জন্ম: ১ মার্চ ১৯৬০) একজন ব্রিটিশ বাংলাদেশী পণ্ডিত এবং ইস্ট লন্ডন মসজিদের প্রধান ইমাম। আন্তর্জাতিক ইসলামি বিশ্ববিদ্যালয় মালয়েশিয়ার প্রাক্তন প্রভাষক আবদুল কাইয়ুম পিস টিভি বাংলা ও চ্যানেল নাইনে ইসলামিক অনুষ্ঠানের উপস্থাপক হিসেবেও কাজ করেছেন। আবদুল কাইয়ুম পূর্ব পাকিস্তানের (বর্তমানে বাংলাদেশ) নোয়াখালী জেলায় জন্মগ্রহণ করেন। তিনি ঢাকাস্থ সরকারি মাদ্রাসা-ই-আলিয়াতে ইসলামি বিজ্ঞান ও হাদিস অধ্যয়ন করেন এবং তারপর সৌদি আরবের রিয়াদে বেশ কয়েকজন পণ্ডিতের অধীনে ইসলামি বিজ্ঞান বিষয়ে পড়াশোনা চালিয়ে যান। ইমাম মুহাম্মদ ইবনে সৌদ ইসলামি বিশ্ববিদ্যালয়ে তিনি আরবি ভাষা ও সাহিত্যে স্নাতক এবং ফলিত ভাষাতত্ত্বে স্নাতকোত্তর সম্পন্ন করেন। এরপর তিনি মালয়েশিয়ার আন্তর্জাতিক ইসলামি বিশ্ববিদ্যালয়ে কুরআনীয় আরবির প্রভাষক হন। সপরিবারে যুক্তরাজ্যে চলে আসার পর তিনি ১৯৯৩ সালে ইস্ট লন্ডন মসজিদের খতিব নির্বাচিত হন। ২০০৮ সালে তাকে রিচার্ড হাউস চিলড্রেনস হসপিস সম্পর্কে জানানো হয়েছিল এবং ২০১০ সালে তিনি একজন পৃষ্ঠপোষক হন। তিনি ইউরোপীয় ফতোয়া কাউন্সিল ও গবেষণাকেন্দ্র এবং ন্যাশনাল কাউন্সিল অফ ইমামস অ্যান্ড রাব্বিসের সদস্য, দ্বিতীয়টি জোসেফ ইন্টারফেইথ ফাউন্ডেশনের একটি নিবন্ধিত অপারেটিং নাম। তিনি ইস্তাম্বুলের পরিবেশগত ঘোষণাপত্রে স্বাক্ষরকারীও। আবদুল কাইয়ুম মোহাম্মদ আকরাম নদভীর সাথে হাদিস এবং অন্যান্য ইসলামিক বিজ্ঞান অধ্যয়ন করেন এবং লন্ডনের এসওএএস বিশ্ববিদ্যালয়ে পড়াশোনা করেন। ২০২১ সালের জানুয়ারির শুরুতে, তিনি এবং তার পরিবারের কিছু সদস্য মহামারীর মধ্যে কোভিড-১৯ এ জন্য আক্রান্ত হয়েছিলেন এবং চিকিৎসার জন্য রয়্যাল লন্ডন হাসপাতালে ভর্তি করা হয়েছিল। ইস্ট লন্ডন মসজিদের ইমাম ও খতিব "Religious Figure 2014"। British Bangladeshi Power Inspiration। ১৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৬।  "Welcome to Peace TV Bangla"। peacetvbangla.com।  "Shaykh Abdul Qayum"। East London Mosque। ২৬ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০২৩।  "About us"। Richard House। ৫ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৬।  "Joseph Interfaith Foundation"। Stand for Peace। ২০ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০২৩।  "Angel Wing: Events"। angelwingmedia.net। ১০ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২০ জুন ২০১৪।  "Religious and Community Figures"। bbpower-inspiration.com। ২৩ জুন ২০১৪ তারিখে মূল থেকে আর্কাইভ করা। সংগ্রহের তারিখ ১৮ মে ২০১৪।  ইষ্ট লন্ডন মসজিদের প্রধান খতিব শায়েখ আব্দুল কাইয়ুম করোনায় আক্রান্ত। MAH London News 24। ৬ জানুয়ারি ২০২১। ১০ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০২৩।  Chowdhury, Saeed (৬ জানুয়ারি ২০২১)। বৃটেনে করোনা আক্রান্ত শায়েখ আবদুল কাইয়ুম। Manab Zamin।  Dr Abul Kalam Azad (১৬ জানুয়ারি ২০২১), লন্ডনের ইমাম শায়খ আব্দুল কাইয়ুম [London's imam Shaykh Abdul Qaiyum]  "Independent Shariah"। Etfsecurities। ১৭ জুন ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ অক্টোবর ২০১২।  "Restrained anger at the mosque"। BBC News। সংগ্রহের তারিখ ২৫ এপ্রিল ২০১৩।  "Muslim leaders stand against gay marriage"। The Daily Telegraph। ১৮ মে ২০১৩।  "Restrained anger at the mosque"। BBC News। সংগ্রহের তারিখ ২৫ এপ্রিল ২০১৩।  Establish Justice (English) Death (English) Preparing for Ramadan (English) Death (Arabic) 3 deeds Allah loves (Bengali)
তাহির খান (পাকিস্তানি ক্রিকেটার)

মোহাম্মদ তাহির খান (জন্ম ৯ জানুয়ারী ১৯৮১, করাচি, সিন্ধু) হলেন একজন পাকিস্তানি প্রথম-শ্রেণীর ক্রিকেটার যিনি করাচির হয়ে খেলেন এবং পাকিস্তান 'এ' দলের প্রতিনিধিত্ব করেছেন। তিনি একজন ডানহাতি অফব্রেক বোলার এবং লোয়ার অর্ডার ব্যাটসম্যানের ভূমিকা পালন করেন। https://www.facebook.com/CricketTimesHQ। "Tahir Khan Profile - Age, Career Info & Stats"। Cricket Times (ইংরেজি ভাষায়)। সংগ্রহের তারিখ ২০২৩-০৮-১৫।  "Tahir Khan | Pakistan Cricket Team | Official Cricket Profiles | PCB"। www.pcb.com.pk (ইংরেজি ভাষায়)। ২০২৩-০৮-০৯। সংগ্রহের তারিখ ২০২৩-০৮-১৫।  ইএসপিএনক্রিকইনফোতে তাহির খান (পাকিস্তানি ক্রিকেটার) (ইংরেজি)
ওয়াজিহউদ্দিন আলভী

শাহ ওয়াজিহউদ্দিন আলভি গুজরাটি ( ফার্সি: شاه وجیه الدین علوی گجراتی ), যিনি হায়দার আলী সানি (ফার্সি: حیدر علی ثانی) নামেও পরিচিত, তিনি শাত্তারি ঐতিহ্যের একজন ইসলামী পন্ডিত এবং নামকরা সুফি ছিলেন। শাহ ওয়াজিহউদ্দিন আলভি হুসাইনি শাত্তারি (হায়দার আলী সানি) 'আলি দ্বিতীয়' ১৫ শতকের শেষ দশকে গুজরাটের চাম্পানেরে জন্মগ্রহণ করেছিলেন। পরবর্তীতে তিনি আহমেদাবাদে চলে আসেন যেখানে তিনি ইসলামিক স্টাডিজে শিক্ষা লাভ করেন। তিনি পঁয়ষট্টি বছর কুরআন অধ্যয়ন, ইসলামী আইন, গণিত এবং যুক্তিবিদ্যা শিক্ষা দেন। তিনি প্রথমে কাদিরি সুফি ঐতিহ্যের অনুসারী ছিলেন, কিন্তু মোহাম্মদ গাউস গোয়ালিয়রির সাথে সাক্ষাতের পর তিনি শাত্তারি সুফি ঐতিহ্যে যোগ দেন। তার নেতৃত্বে, আহমেদাবাদ ইসলামিক অধ্যয়নের একটি প্রধান কেন্দ্রে পরিণত হয়, যা সারা ভারতের শিক্ষার্থীদের আকর্ষণ করে। তাঁর অনেক শিষ্য বিশিষ্ট ব্যক্তিত্ব হয়ে ওঠেন, যার মধ্যে সৈয়দ সিবগাতাল্লাহ আল-বারওয়াজি, যিনি মদিনায় চলে আসেন এবং সৌদি আরবে শাত্তারি প্রথা প্রতিষ্ঠা করেন, শেখ আবদুল কাদির, যিনি উজ্জাইনে বসতি স্থাপন করেন এবং শেখ আবু তুরাব, যিনি লাহোরে চলে আসেন। এছাড়াও তার বাংলার ছাত্র ছিল যেমন উসমান এবং ইউসুফ, যারা মধ্যযুগীয় হিন্দুস্তানে ইসলামী শিক্ষায় অবদান রেখেছিলেন। ওয়াজিহউদ্দিন বিভিন্ন বিষয়ে ২০০টিরও বেশি বই লিখেছেন।[তথ্যসূত্র প্রয়োজন] কিছু কিছু অনুসারে জানা যায় যে, সাইয়্যাদনা হাশিম পীর দস্তগীর ছিলেন তাঁর ভাতিজা ও খলিফা। ওয়াজিহউদ্দিন আলভি আরবি ও ফারসি ভাষায় বই লিখেছেন বলে জানা যায় হাশিয়া আলভী আলা তাফসির বায়দাভী حاشية العلوي على تفسير البيضاوي শরহ নুজহাত আল-নাজার شرح نزهة النظر للكجراتي مع نخبة الفكر للعسقلاني হাশিয়া আলভি আলা শারহ আল-জামি https://archive.org/details/hashiya-alvi-ala-sharh-al-jami রিসালা কুশজি শরহ কুশজি আইদাহ হকিকত শরহ হকিকত মুহাম্মাদী ايضاح حقيقت شرح حقيقت محمدي তিনি ১৫৮০ খ্রিস্টাব্দে মারা যান। তাকে আহমেদাবাদের খানপুরে একটি স্মারক সমাধিতে সমাহিত করা হয়েছে, যা জাহাঙ্গীরের রাজত্বকালে আহমেদাবাদের একাদশ (১৬০৬-১৬০৯) গভর্নর সৈয়দ মুর্তুজা খান বুখারি তৈরি করেছিলেন। al-Kumillai, Muhammad Hifzur Rahman (২০১৮)। "الشيخ الفاضل عثمان بن أبي عثمان البنغالي" [The honourable Shaykh ʿUthmān bin Abī ʿUthmān al-Bangālī]। كتاب البدور المضية في تراجم الحنفية (আরবি ভাষায়)। Dar al-Salih।  (۶۰۸) یاد شیخ یوسف بنگالی رحمہ اللہ। Gulzar-e-Abrar (উর্দু ভাষায়)। পৃষ্ঠা 358–359।  Khayr al-Din al-Zirikli; Zirikli (২০০২)। Al-Alam। Islam Kotob। পৃষ্ঠা 110।  Nūrulḥasan Hāshimī; Valī (১৯৮৬)। Wali। Sahitya Akademi। পৃষ্ঠা 13।  Trimingham, John Spencer and Voll, John O. (১৯৯৮)। The Sufi orders in Islam। Oxford University Press USA। পৃষ্ঠা 97–98। আইএসবিএন 0-19-512058-2।  Achyut Yagnik (২ ফেব্রুয়ারি ২০১১)। Ahmedabad: From Royal city to Megacity। Penguin Books Limited। পৃষ্ঠা 42। আইএসবিএন 978-81-8475-473-5।  Gazetteer of the Bombay Presidency: Ahmedabad। Government Central Press। ১৮৭৯। পৃষ্ঠা 278।  সৈয়দ হুসাইনী পীর আলভীর তাজকিরাতুল ওয়াজিহ আবদুর রহমান পারওয়াজ ইসলাহির শাহ ওয়াজিহউদ্দিন আলভি গুজরাতি আহওয়াল-ও-আসার আহমদ বিন মুহাম্মদ আল-ফারুকীর খুলাসা-তুল ওয়াজিহ মোহাম্মদ খালিদের শেখ ওয়াজিহুদ্দিন আলাভি গুজরাতির জীবন ও কাজ
স্কয়ার টয়লেট্রিজ

স্কয়ার টয়লেট্রিজ লিমিটেড বাংলাদেশের অন্যতম বৃহত্তম ভোগ্যপণ্য উৎপাদনকারী কোম্পানি এবং স্কয়ার গ্রুপের একটি সহযোগী প্রতিষ্ঠান। কোম্পানিটি স্বাস্থ্য ও স্বাস্থ্যবিধি, মুখের যত্ন, চুলের যত্ন, কাপড়ের যত্ন ইত্যাদির মতো বিভিন্ন বিভাগে ২০টি ব্র্যান্ড বাজারজাত করে এবং ৫০টিরও বেশি পণ্য উৎপাদন করে। কোম্পানির প্রধান ব্র্যান্ডগুলি হল জুই, চাকা, সেনোরা, সুপারমম, ম্যাজিক, সেপনিল, কুল, মেরিল প্রোটেক্টিভ কেয়ার এবং মেরিল বেবি। স্কয়ার ১৩টি দেশে তার তৈরি পণ্য রপ্তানি করে- সংযুক্ত আরব আমিরাত, জার্মানি, যুক্তরাজ্য, অস্ট্রেলিয়া, মালয়েশিয়া ইত্যাদি। স্কয়ার টয়লেট্রিজ লিমিটেড ১৯৮৮ সালে স্কয়ার গ্রুপের একটি বিভাগ হিসাবে প্রতিষ্ঠিত হয়। ১৯৯৪ সালে এটি একটি পৃথক প্রাইভেট লিমিটেড কোম্পানি হিসেবে যাত্রা শুরু করে। বিভিন্ন প্রসাধনী এবং প্রসাধন পণ্য উৎপাদনকারী, চুক্তিভিত্তিক প্রসাধনী উৎপাদন এবং প্যাকেজিং, বিভিন্ন প্রসাধনী এবং প্রসাধন পণ্য বিভাগের বিপণনকারী। জুই মেরিল মেরিল বেবি সুপারমম রিভাইভ চাকা চমক সেনোরা ফেমিনা হোয়াইট প্লাস ম্যাজিক কুল এক্সপেল স্প্রিং সেপনিল জিরোকাল সিলেক্ট প্লাস শক্তি রেইন শাওয়ার ম্যাক্সক্লিন পারভেজ, সোহেল (২৪ জুন ২০১৪)। "Square to launch baby diapers"। দ্য ডেইলি স্টার (ইংরেজি ভাষায়)। সংগ্রহের তারিখ ২২ ডিসেম্বর ২০১৭।  "::Trends::15th Anniversary Special"। দ্য ডেইলি স্টার (ইংরেজি ভাষায়)। ২৩ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৭।  "স্যামসন এইচ চৌধুরীর সন্তানদের হাত ধরে এগিয়ে চলেছে স্কয়ার গ্রুপ"। বাংলা ট্রিবিউন। ১৭ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০২৩।  দাপ্তরিক ওয়েবসাইট
আমীন মিয়া কাদরী

সৈয়দ মুহাম্মদ আমীন মিয়া কাদরী হলেন কাদরী অর্ডারের খানকাহ -ই- বরকাতিয়া মারেহরা শরীফ (সুফি খানকাহ)-এর কাস্টোডিয়ান (সাজ্জাদা নাশিন), ভারতীয় সুফি বেরেলভী আন্দোলনের একটি উপগোষ্ঠী এবং ৫০,০০০ অনুসারীসহ আল বরকাত শিক্ষা প্রতিষ্ঠান, আলীগড়-এর প্রতিষ্ঠাতা। তিনি ভারতের মর্যাদাপূর্ণ আলীগড় মুসলিম বিশ্ববিদ্যালয়ে উর্দু বিভাগের সিনিয়র অধ্যাপক এবং চেয়ারম্যান ছিলেন। তিনি ওয়াশিংটন ডিসির জর্জটাউন ইউনিভার্সিটিতে প্রিন্স আলওয়ালিদ বিন তালাল সেন্টার ফর মুসলিম-ক্রিশ্চিয়ান আন্ডারস্ট্যান্ডিং-এর সহযোগিতায় করা আম্মান, একটি জর্ডান-ভিত্তিক রয়্যাল ইসলামিক স্ট্র্যাটেজিক স্টাডিজ সেন্টার কর্তৃক করা বিশ্বের ৫০০ জন প্রভাবশালী মুসলমানের তালিকায় ৪৪তম স্থান অধিকার করেছেন। ৬ আগস্ট ২০০৬-এ, ইংরেজি ভাষার দৈনিক হিন্দুস্তান টাইমস, আমীন মিয়ান কাদরীকে আহলে সুন্নাহর প্রধান নেতা হিসেবে বর্ণনা করে। তাঁর সিলসিলা বারকাতিয়া নামে পরিচিত যা বাগদাদের কাদরী সিলসিলা থেকে একটি বংশ রয়েছে। বলা হয় যে ভারতে এবং বিদেশে তার সিলসিলার অনুসারী প্রায় দুই মিলিয়ন লোক রয়েছে। তিনি ভারতে এবং বিদেশে অনেক বড় সমাবেশে সভাপতিত্ব করেছেন।[তথ্যসূত্র প্রয়োজন] তিনি ভারতের মুসলমানদের শিক্ষাগত উন্নতির জন্য কাজ করেছেন, এবং আল-বারকাত নাম দিয়ে ভারতে শিক্ষা প্রতিষ্ঠানের একটি চেইন শুরু করেছেন, যার মধ্যে রয়েছে আল বারকাত ইনস্টিটিউট অফ ম্যানেজমেন্ট স্টাডিজ অ্যান্ড রিসার্চ, আল বারকাত পাবলিক স্কুল বয়েজ, আল বারকাত পাবলিক স্কুল গার্লস, আল বারকাত ডিপার্টমেন্ট অফ এডুকেশন, আল বারকাত ইনস্টিটিউট অফ গ্র্যাজুয়েট স্টাডিজ, আল বারকাত ভোকেশনাল স্টাডিজ কলেজ, আল বারকাত প্লে অ্যান্ড লার্ন সেন্টার, জামিয়া আহসানুল বারকাত। আহমদ রাজা খান আলীগড়ের নিকটবর্তী একটি ছোট শহর মারাহরায় অবস্থিত বরকতিয়া পরিবারের একজন সাইয়্যিদ এবং বিখ্যাত পীর সাইয়্যেদ শাহ আল-ই-রসূলের শিষ্য ছিলেন। The Royal Islamic Strategic Studies Centre: "The 500 Most Influential Muslims in the World" - #44 Professor Sayid Ameen Mian Qaudri – Barelwi Leader and Spiritual Guide 2009 ওয়েব্যাক মেশিনে আর্কাইভকৃত ১৯ সেপ্টেম্বর ২০১১ তারিখে 500 Most influential Muslim। ২০০৯।  "Al-Barkkaat Institute of Education"। ২৯ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৮।  Islam and the Modern Age (ইংরেজি ভাষায়)। Islam and the Modern Age Society.। ১৯৯৫।  "Archived copy"। ৩ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০০৭।
মীর জাহেদ হরবী

মীর মুহাম্মদ জাহেদ হরবী ( ফার্সি: میر محمد زاهد هروی  ; মৃত্যু ১৬৮৯) ছিলেন একজন আলেমে দ্বীন এবং ইতিহাসবিদ। তাকে ঐতিহ্যবাহী দরস-ই-নেজামী পাঠ্যক্রমের লেখকবৃন্দের অন্যতম বলে মনে করা হয়। জাহেদের জন্ম হিন্দুস্তানে। তাঁর পিতা, কাজী মুহম্মদ আসলম হরবী (মৃত্যু ১৬৫১), এসেছিলেন হেরাত থেকে এবং তিনি মোগল বাদশাহ জাহাঙ্গীরের শাসনামলে লাহোরে চলে আসেন। বাদশাহ জাহাঙ্গীর আসলমের ধার্মিকতায় মুগ্ধ হন এবং তাকে কাবুলের কাজী এবং পরে সেনাবাহিনীর কাজী পদের প্রস্তাব দেন। পরবর্তী মোগল বাদশাহ শাহ জাহান তার পদ পুনঃপ্রতিষ্ঠিত করেন এবং আসলমকে তার ইমাম-এ-খাস হিসেবে ঘোষণা করেন। জাহেদের লেখাপড়া শুরু হয় তার বাবার কাছে। তিনি কাবুলে মোল্লা মুহম্মদ ফাজেল বদখশনী এবং মোল্লা সাদেক হালুয়ায়ী সাহেবানদের অধীনে অধ্যয়ন করেন। এরপর, তিনি তুরানে যান, যেখানে তিনি মীর্জা মুহম্মদ জান শিরাজীর অধীনে অধ্যয়ন করেন। তিনি শিরাজীর ছাত্র মোল্লা ইঊসুফ সাহেবের অধীনে হেকমত অধ্যয়ন করেন। কিছুকাল পরে, জাহেদ হরবী লাহোরে ফিরে আসেন, যেখানে তিনি মোল্লা জামালের অধীনে অধ্যয়ন করেন। ১০৫৪ হিজরিতে (জুলাই ১৬৫৪) রমজান মাসে শাহজাহান তাকে কাবুলের ইতিহাসবিদ হিসেবে নিযুক্ত করেন। আওরঙ্গজেবের শাসনামলেও জাহেদ এই পদে বহাল ছিলেন। ১৬৬৬ সালে, তিনি মোগল ফওজের হিসাবরক্ষক হিসেবে নিযুক্ত হন। আওরঙ্গজেব পরে তাকে কাবুলের উজির পদে নিযুক্ত করেন। আকবরাবাদে ফওজের হিসাবরক্ষক হিসেবে কাজ করার সময় জাহেদ ইসলামী উলূম পড়াতে থাকেন। তিনি শাহ আব্দুর রহীমকে যৌক্তিকতার বিজ্ঞান শিখিয়েছিলেন। তার জীবনের শেষ দিকে, জাহেদ হরবী শিক্ষকতার উপর বেশি মনোযোগ দিতে শুরু করেন এবং তার রাজকীয় চাকরি থেকে অবসর নেন। তার কিছু ছাত্র দূরদূরান্ত থেকে ভ্রমণ করে এসেছিল, যেমন মুহম্মদ সালেহ বাঙ্গালী। জাহেদ হরবী নকশবন্দী তরিকার মাসূম ইবনে আহমদ সিরহিন্দীর আত্মীয় এবং তাঁর অন্যতম খলিফা ছিলেন। শাহ ওলিউল্লাহ দেহলবী জাহেদ হরবীর আনফাসউল আরেফীন কাজ-এ তার ধর্মপরায়ণতার জন্য তার প্রশংসা করেছেন। আব্দুল হক দেহলবী উল্লেখ করেছেন যে ফেকাহের বিষয়ে শাহ ওলীউল্লাহর পিতা শাহ আব্দুর রহীমের প্রজ্ঞার উপর জাহেদ হরবী প্রচুর আস্থা ছিল। জাহেদ হরবী, হাশিয়া শরহে মুওয়াকিফ, হাসিয়া শরহ তাহযীব আল্লামা দোয়ানী, হাসিয়া রিসালা কুতুবুদ্দিন রাজি, এবং হাসিয়া শরহ হায়াকালের মতো বেশ কিছু <i id="mwRA">হাশিয়া</i> লিখেছেন। জাহেদ হরবী ১১০১ হিজরিতে (১৬৮৯-১৬৯০ খ্রিস্টাব্দে) কাবুলে মারা যান। "زاهد هروی ، محمد"।  Robinson, Francis (সেপ্টেম্বর ১২, ২০০১)। The 'Ulama of Farangi Mahall and Islamic Culture in South Asia। C. Hurst। আইএসবিএন 9781850654759 – Google Books-এর মাধ্যমে।  Cook, Michael A.; Ahmed, Asad (২১ মার্চ ২০১১)। The Islamic Scholarly Tradition: Studies in History, Law, and Thought in Honor of Professor Michael Allan Cook। আইএসবিএন 978-9004194359।  Ahmed, Asad Q. (জুলাই ১৯, ২০২২)। Palimpsests of Themselves: Logic and Commentary in Postclassical Muslim South Asia। Univ of California Press। আইএসবিএন 9780520344655 – Google Books-এর মাধ্যমে।  بزم تیموریہ: صفحہ 215۔ تذکرہ مصنفین درس نظامی: صفحہ 235۔ تذکرہ مصنفین درس نظامی: صفحہ 236۔ Rahi, Akhtar (১৯৭৮)। "Mir Muhammad Zahid Harawi"। تذکرہ منصنفین درس نظامی (উর্দু ভাষায়)। Maktabah Rahmaniyah। পৃষ্ঠা 234–237। ওসিএলসি 793843738।  Nasr, Seyyed Hossein (১৯৯৬)। Routledge History of World Philosophies। Taylor & Francis। পৃষ্ঠা 1067। সংগ্রহের তারিখ ৩ জানুয়ারি ২০২৩।
রাণীশংকৈল থানা

রাণীশংকৈল থানা বাংলাদেশের ঠাকুরগাঁও জেলার অন্তর্গত রাণীশংকৈল উপজেলার একটি থানা। ১৮৩৭ খ্রিস্টাব্দে রাণীশংকৈল থানা প্রতিষ্ঠা লাভ করে। রাণীশংকৈল উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম রাণীশংকৈল থানার অধীন। পৌরসভা: রাণীশংকৈল ইউনিয়নসমূহ: ১নং ধর্মগড় ২নং নেকমরদ ৩নং হোসেনগাঁও ৪নং লেহেম্বা ৫নং বাচোর ৬নং কাশিপুর ৭নং রাতোর ৮নং নন্দুয়ার রাণীশংকৈল উপজেলা ঠাকুরগাঁও জেলা "রাণীশংকৈল উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ১৬ এপ্রিল ২০২৩।  "রাণীশংকৈল উপজেলা - ইউনিয়নসমূহ"। ranisankail.thakurgaon.gov.bd। জাতীয় তথ্য বাতায়ন। ১৬ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০২৩।